FW: Sony avas fotograafiaveebi α Universe
#000009
Tallinn Music Weeki raames toimub üle saja tasuta kontserdi üle linna!
#000022
25.-29. märtsini toimuv uue muusika ja linnakultuuri festival Tallinn Music Week (TMW) on kokku pannud kõigi aegade mahukaima „Linnalava“ programmi, mille raames saab nelja päeva jooksul tasuta pealelõunastel kontsertidel kuulda tervelt 105 artisti etteasteid 21 erinäolises keskkonnas. Linnalavad püstitakse kohvikutesse, galeriidesse, kauplustesse, disainistuudiotesse, trammi ja teistesse tavatutesse paikadesse üle linna.
#000023
„Linnalava“ programm lükatakse käima kolmapäeval, 30. märtsil kell 13:00 lastekontserdiga Viru Keskuse aatriumis, kus noori kuulajaid kutsub endaga koos tantsu vihtuma parmupilli-maestro meisterjaan. Viru Keskuses toimub kolmapäevast laupäevani kokku ligi 20 „Linnalava“ kontserti ning esinejaid jagub meie teatraalsest art-rock bändist The Princes Aafrika ja Jeemeni gruuvi ühendava Fula Expressini Iisraelist. 28. märtsist 2. aprillini on Viru Keskuse aatriumis avatud ka festivali infopunkt, kus vahetatakse festivalipasse käepaelte vastu ja jagatakse programmi alast infot.
#000024
Juba viiendat aastat TMW programmi lülitatud tasuta pealelõunased „Linnalava“ kontserdid toovad festivalimelu ootamatutesse ja avastamist väärivaisse paikadesse üle linna. Uute lavadena on sel aastal kaasatud EKA Sisearhitektuuri osakonna projektiruum Nunne tänaval, klassitsistliku arhitektuuriga disainimaja Signature House Kopli poolsaare otsas, modernne kohvibaar Renard Coffee Shop Telliskivi tänaval, Skandinaavia stiilis kohvik-kokteilibaar August vanalinnas, Woodstocki vaimus tuuribuss Funky Bus ja tramm nr 4 Tondi-Ülemiste liinil. Noblessneri sadama piirkonnas püstitakse linnalava nii valukotta kui disainibüroo Haiku ruumidesse. TMW kolib sel korral ka õue, avades välilava Musumäe pukspuuhekkide vahe ning kolme linnakodaniku koju.
#000025
„Linnalava“ üks põnevaimaid sündmusi toimub neljapäeval, 31. märtsil kell 12:00-12:30 Tondi-Ülemiste liini trammil nr. 4, kus Telia, Spotify ja TMW “Tee oma pidu” konkursi võiduidee tulemusena astub oma bändiga üles äsja Eesti Laulu kinni pannud Jüri Pootsmann oma bändiga.
#000026
Spetsiaalselt tänavuseks TMW festivaliks valmiva Eesti muusika ja noorte sisearhitektide loomingulisel sõlmteel kulgeva projekti “Tallinna heliruum” tähe all püstitatakse välilava Musumäele, kus Angoola muusikavaramust rebitud sämplitega toob suve lähemale Portugali produtsent Batida ning linnarahva meeli turgutab teiste seas ka värvikas underground-supergrupp Rebel Angel.
#000028
Linnalava tähe all avaneb festivalikülalistel võimalus külastada ka kolme eksklusiivset akustilist etteastet sarjast “Kodukontsert”. Linnakodanike kodudes saab nautida nii psühhofolgi duo Puuluup kui Poola maailmamuusika staari Čači Vorba kontserte.
#000030
„Linnalava“ üritustele on oodatud igas eas muusikasõbrad ja kõik kontserdid on tasuta.
#000031